11/Sv. 73 Službeni list Europske unije 173 32007D0810 11.12.2007. SLUŽBENI LIST EUROPSKE UNIJE L 325/83 ODLUKA VIJEĆA od 19. studenoga 2007. o sklapanju, u ime Europske zajednice i njezinih država članica, Protokola uz Sporazum o suradnji i carinskoj uniji između Europske ekonomske zajednice i Republike San Marina, o sudjelovanju Republike Bugarske i Rumunjske kao ugovornih stranaka, nakon njihovog pristupanja Europskoj (2007/810/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegove članke 133. i 308., u vezi s drugom rečenicom članka 300. stavka 2. i prvog podstavka članka 300. stavka 3., uzimajući u obzir Akt o uvjetima pristupanja Republike Bugarske i Rumunjske i prilagodbe ugovorima na kojima se temelji Europska unija, a posebno njegov članak 6. stavak 2., uzimajući u obzir prijedlog Komisije, uzimajući u obzir mišljenje Europskog parlamenta, budući da: (1) — Nakon ovlasti koja je dana Komisiji 25. travnja 2006., završeni su pregovori s Republikom San Marinom o Protokolu uz Sporazum o suradnji i carinskoj uniji između Europske ekonomske zajednice i Republike San Marina, u pogledu sudjelovanja Republike Bugarske i Rumunjske kao ugovornih stranaka, nakon njihovog pristupanja Europskoj uniji. (2) = Sukladno članku 6. stavku 2. Akta o uvjetima pristupanja Republike Bugarske i Rumunjske i prilagodbama ugovo- rima na kojima se temelji Europska unija, Komisija je Vijeću predložila nacrt Protokola. (3) — Protokol bi trebalo sklopiti, ODLUČILO JE: Članak 1. Ovim se, u ime Europske zajednice i njezinih država članica, odobrava Protokol uz Sporazum o suradnji i carinskoj uniji između Europske ekonomske zajednice i Republike San Marina, u _ pogledu  sudjelovanja  Republike  Bugarske i Rumunjske kao ugovornih stranaka, nakon njihovog pristupanja Europskoj uniji (dalje u tekstu ,Protokol"). Tekst Protokola priložen je ovoj Odluci. Članak 2. Ovim se ovlašćuje predsjednik Vijeća da odredi osobu(-e) koja(- e) će biti ovlašten(-e) potpisati Protokol u ime Zajednice i njezinih država članica. Članak 3. U ime Zajednice i njezinih država članica, predsjednik Vijeća šalje instrument odobrenja iz članka 4. Protokola. Sastavljeno u Bruxellesu 19. studenoga 2007. Za Vijeće Predsjednik L. AMADO